'Опа, цупа, драгано


Певач, место записа и напомена 

Песму забележио Љубиша Рајковић 27. јануара 1974. године од Мице Бранковић из Кожеља, старе 80 година.

Шаљива цупкалица. Варијанта Вукове „играчке" песме бр. 263 из I књ. („Драгом понуде“), стр. 189. Певуши се детету док се друска на колену. Дамњан Динић Дача из Рујишта код Сокобање зна је овако:
Чуча, чуча, драгана, 
што ми неси казала 
где жој драги болује 
да му носим понуде: 
у решето ракије, 
у буклије погаче, 
од мушицу душицу, 
од комарца ребарца, 
од лисицу брњицу, 
од два вука два кука, 
од две мечке две плечке.
Од Мице Бранковић из Кожеља слушао сам и ову цупкалицу:
’Опа, трупа, драгане, 
поткови ми магаре 
да си пројдем две баре, 
да у’ватим две жабе, 
да си гостим две бабе.

Референце

Извор
 Народне песме из средњег Тимока. Песме забележио Љубиша Рајковић. 14/1974, бр. 3. стр.89.

 Здравац миришљавац - народне песме и бајалице из Тимочке крајине, сакупио Љубиша Рајковић Кожељац, "Зајечар", Зајечар, 1978., стр. 232.

Шаљиве песме
Лирске народне песме
Развитак - Зајечар
Здравац миришљавац